paragraph_text: Ovaj članak sadrži nepotpuni popis paleontoloških nalazišta i pronađenih organizama na teritoriju današnje Republike Hrvatske. Na tom području pronađeno je preko tisuću različitih vrsta, uglavnom životinjskih. Tijekom većine Zemljine povijesti na skoro čitavom području današnjeg kopnenog dijela Hrvatske nalazilo se more, stoga se na današnjem kopnu pronalaze fosili brojnih morskih organizama kao što su stapčari, školjkaši i koralji.